Kõola
Kõola on küla Jõgeva maakonnas Jõgeva vallas. Mööda küla lõunakülge voolab Paduvere oja. Idakülge märgib Tallinna–Tartu raudteeliin koos Pedja raudteejaamaga. Põhjakülg läbib osaliselt Kemba raba. Külas asus Ripuka mõisa keskus. Selle juurde kuulunud Ripuka puude grupp ehk Ripuka mõisa park on arvatud looduskaitsealuseks objektiks. Kõola külas Läänemardi talus peideti aastatel 1940–1991 Eesti Üliõpilaste Seltsi ajaloolist sinimustvalget lippu. Kultuurimälestistest asuvad külas kaks asulakohta ja kaks kivikalmet (sealhulgas muistne Kõola kalme). Ripuka Punamägi jääb küla territooriumist vahetult põhja Kärde küla alla.